**Feketeerdő Község Önkormányzata Képviselő-testületének**

**7/2013. (V.7.) önkormányzati rendelete**

**a 2012. évi költségvetés módosításáról**

Feketeerdő Község Önkormányzatának Képviselő-testülete az államháztartás szóló 2011.évi CXCV. törvény valamint a 2011. évi CLXXXIX. törvény a helyi önkormányzatokról alapján és figyelemmel az államháztartás működési rendjét szabályozó 368/2011. (XII. 31.) Kormány rendelet és a Magyar Köztársaság 2012. évi költségvetéséről szóló 2011. évi CLXXXVIII. törvény rendelkezéseire, az Önkormányzat 2012. évi költségvetéséről szóló 19/2012.(XII.01.) rendeletének (továbbiakban: **Rendelet**), módosításáról az alábbi rendeletet alkotja.

**1.§**

A Képviselő-testület a Rendelet 1.§ (1) –(2) bekezdését az alábbiak szerint módosítja:

*1.§ (1) A Képviselő-testület Feketeerdő község Önkormányzata 2011. évi költségvetésének*

*kiadási főösszegét* ***67 066 e Ft****-ban,*

*bevételi főösszegét* ***67 066 e Ft****-ban állapítja meg.*

*(2) A Képviselő-testület a költségvetés működési hiányát, 2 778 e Ft-ot a felhalmozási bevételből és az előző évi pénzmaradványból finanszírozza.*

**2.§**

A Rendelet 1, 2, 4, 5 számú mellékletei helyébe e rendelet 1, 2, 4, 5 számú mellékletei lépnek.

**3.§**

A Rendelet 3. § (1) bekezdését az alábbiak szerint módosítja:

*3.§ (3) A Képviselő-testület a 2012. évi költségvetésben a kiadások főösszegén belül* ***a beruházások összegét 4 162 e Ft-ban*** *állapítja meg, amelynek részletezését az* ***5. számú melléklet*** *mutatja be.*

**4.§**

A Rendelet 7. § (1) bekezdését az alábbiak szerint módosítja.

*7. § (1) A Képviselő-testülete a 2012. évi költségvetésben a* ***tartalék összegét 10 261 e Ft-ban*** *állapítja meg.*

**5.§**

E rendelet a kihirdetést követő napon lép hatályba.

Novák András Dr. Ladányi Zsigmond

polgármester jegyző

Kihirdetve 2013. május 7.

Dr. Ladányi Zsigmond

jegyző